“તમારા છોકરાની રોજ ફરિયાદો આવે છે, છેવટે કંટાળીને મારે તમને અહી બોલાવાની ફરજ પડી.” શુકદેવજી મહારાજ પરીક્ષિત રાજાને કથા સંભળાવતા હોય તેમ મેડમે પ્રવચનની શરૂઆત કરી. શુકદેવજી મહારાજ તો પરીક્ષિત રાજામાં જ્ઞાન-વૈરાગ્ય જાગૃત કરી ભક્તિ રસ ઉત્પન્ન કરાવવા માટે મહેનત કરતાં હતાં. મારે તો કમને પ્રિન્સીપલ મેડમની વાગ્ધારા ઝીલવાની હતી, કારણ કે શિક્ષણ વિષે મારા અને પ્રિન્સીપલ મેડમના વિચારોમાં જમીન આસમાનનો ફરક હતો! શું થાય? જમાના સાથે કદમ મિલાવાની લાહ્યમાં મેં મારા પુત્રને કોચવાતા મને ઈંગ્લીશ મીડિયમમાં ભણાવા અહીં બેસાડ્યો હતો.